
Teade koha-aadressi muutmise kavatsuse kohta
Saue vald on teinud Lääne-Harju vallale ettepaneku arvata Saue valla koosseisu Ohtu külas asuvad Ristiku, Hansu, Kaasiku, Tammiku, Kraavi ja Keila-Ääsmäe tee L1 kinnistud. Lääne-Harju vald on ettepanekuga nõustunud.
Ligikaudu 34 hektari suurune maa-ala paikneb Tuula küla ja Keila linna vahel ning on ülejäänud Ohtu külast riigimaanteega eraldatud. Piirimuudatuse eesmärk on võimaldada piirkonna taristu arendamist ja hooldamist ühe omavalitsuse piires.
Piirimuudatuse jõustumisel hakkab Teie kinnistu kuuluma Saue valla koosseisu ning selle asukohaks märgitakse Saue vald, Tuula küla. Seetõttu muutub kinnistu koha-aadressis senine omavalitsuse ja küla nimi.
Palume Teil esitada oma arvamus 15 päeva jooksul alates käesoleva teate saamisest. Ettepanekud ja vastuväited palume saata kirjalikult Saue Vallavalitsusele e-posti aadressil info@sauevald.ee.
Kui Te tähtaja jooksul arvamust ei esita, loetakse Teid koha-aadressi muutmisega nõustunuks.

